S11 รายได้ค่าเช่าซื้อพุ่ง หนุนกำไร Q2/58 โตทะลัก!
S11 รายได้ค่าเช่าซื้อพุ่ง หนุนกำไร Q2/58 โต 65% มาที่ 84.15 ลบ. จาก 51.08 ลบ. เมื่อปีก่อน ขณะที่ช่วง 6 เดือนแรกมีกำไร 158.27 ลบ. เพิ่มขึ้น 53% จาก 103.39 ลบ. เมื่อปีก่อน
17 ส.ค. 2558

บริษัท เอส 11 กรุ๊ป จำกัด (มหาชน) หรือ S11 รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 84.15 ล้านบาท หรือมีกำไรสุทธิ 0.14 บาทต่อหุ้น เพิ่มขึ้น 65% จากช่วงเดียวกันของปีก่อนที่มีกำไรสุทธิ 51.08 ล้านบาท หรือมีกำไรสุทธิ 0.10 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 158.27 ล้านบาท หรือ 0.27 บาทต่อหุ้น เพิ่มขึ้น 53% จากช่วงเดียวกันของปีก่อนที่มีกำไรสุทธิ 103.39 ล้านบาท หรือ 0.19 บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากรายได้รวมเพิ่มขึ้น 22.15% ส่วนใหญ่มาจากรายได้ค่าเช่าซื้อ